TARYBOS SPRENDIMAS
2008 m. spalio 24 d.
dėl išmokų Europos ekonomikos ir socialinių reikalų komiteto nariams ir jų pakaitiniams nariams patikslinimo
(2008/845/EB, Euratomas)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 258 straipsnio ketvirtą pastraipą,
atsižvelgdama į Europos atominės energijos bendrijos steigimo sutartį, ypač į jos 166 straipsnio ketvirtą pastraipą,
atsižvelgdama į Europos ekonomikos ir socialinių reikalų komiteto 2008 m. rugsėjo 9 d. prašymą,
kadangi reikėtų patikslinti Sprendimu 81/121/EEB (1), nustatytą dienpinigių sumą, mokamą Europos ekonomikos ir socialinių reikalų komiteto nariams ir jų pakaitiniams nariams,
NUSPRENDĖ:
1 straipsnis
Sprendimo 81/121/EEB 2 straipsnis pakeičiamas taip:
„2 straipsnis
1. Dienpinigiai už vieną kelionės dieną:
-
145 EUR nariams ir pakaitiniams nariams.
2. Dienpinigiai už vieną posėdžio dieną:
-
233 EUR nariams ir pakaitiniams nariams.
3. Išmokos gavėjui pateikus tinkamą įrodymą, kad jis patyrė išlaidų dėl nakvynės darbo vietoje, jam išmokama papildoma 34 EUR dienpinigių suma.“
2 straipsnis
Šis sprendimas įsigalioja 2008 m. spalio 24 d.
Priimta Liuksemburge, 2008 m. spalio 24 d.